**Անահիտ Ներսիսյան** (հոկտեմբերի 27, 1982(1982-10-27)), ամերիկացի գրող և քննադատ։ 2021 թվականին Ներսիսյանի *«Keats's Odes: A Lover's Discourse»* աշխատությունը *The Boston Globe*-ի կողմից ճանաչվել է տարվա լավագույն գրքերից մեկը։ Նրա քննադատությունը և տեսությունները հայտնվել են *The New York Review of Books*-ում, *The Paris Review*-ում, *The Los Angeles Review of Books*-ում, *n+1*-ում, *Public Books*-ում և *New Left Review*-ում։ Ներսիսյանը Լոս Անջելեսի կալիֆոռնյան համալսարանի անգլերենի պրոֆեսոր և նույն համալսարանի Շրջակա միջավայրի և կայունության մասնաճյուղի ղեկավարն է։

Կենսագրություն
--------------

Ներսիսյանը ծնվել և մեծացել է Նյու Յորքում։ Նա սովորել է Յեյլի համալսարանի բակալավրիատում և Չիկագոյի համալսարանից ստացել է անգլերենի դոկտորի աստիճան։ Նրա գիտությունների թեկնածուի խորհրդական է եղել Լորեն Բեռլանտը։ 2021 թվականին Բեռլանտի մահից հետո Ներսիսյանը Քրիստոֆեր Լիդոնի հետ հայտնվել է *WBUR* ռադիոհաղորդման *Open Source* ծրագրում՝ քննարկելու համար Բեռլանտի ներգործությունը։ Նա նաև հրապարակել է Բեռլանտի վերաբերյալ հուշ-էսսե ամերիկական գրական ամսագիր *n+1*-ում և *Critical Inquiry* ակադեմիական ամսագրում։

Ներսիսյանը ունի հայ-իրանական ծագում և դաստիարակվել է այնպես, որ նրա առաջին լեզուն եղել է հայերենը։ Նա բացահայտորեն խոսել է այն մասին, որ իր հոր իրանական քաղաքացիության պատճառով դպրոցում բուլինգի է ենթարկվել։

Ներսիսյանը դերասան և գրող Զոի Կազանի մոտ ընկերն է։

Կարիերա
-------

Ներսիսյանը երեք գրքերի հեղինակ է։ *Utopia, Limited: Romanticism and Adjustment*, որը հրատարակվել է Հարվարդի համալսարանի հրատարակչության կողմից, *The Calamity Form: Poetry and Social Life*, որը հրատարակվել է Չիկագոյի համալսարանի հրատարակչության կողմից և *Keats's Odes: A Lover's Discourse*, որը հրատարկել է Միացյալ Նահանգներում Չիկագոյի համալսարանի հրատարակչությունը և Միացյալ Թագավորությունում *Verso Books*-ը։

*Keats's Odes*-ը ամերիկացի բանաստեղծ Ջոն Քիթսի մասին էսսեների գիրք է, որը արժանացել է դրական արձագանքների։ Վաշինգտոն Փոստը այս գիրքն անվանել է «Քիթսի ոգուն հավատարիմ գիրք», սակայն *Publishers Weekly* ամսագիրը գրքի մասին ասել է. «Այս վերլուծական և ինքնակենսագրական գրական խառնուրդը հարուստ է ինտենսիվ զգացմունքներով»։ *The Times Literary Supplement*-ը Ներսիսյանի արձակ ստեղծագործությունը նկարագրել է որպես «համարձակ, անհարգալից, դեկլարատիվ և անզուսպ» և այն համեմատել է Քիթսի մասին նույն տարում հրատարակված մյուս գրքերի հետ։ Ամերիկական քաղաքական ամսագիր *Jacobin*-ը բանաստեղծի մահվան երկուհարյուրամյակի առթիվ այն անվանել է «Ջոն Քիթսի մասին երբևէ հրատարակված լավագույն գիրք», իսկ The Nation-ը իր հերթին «վճռական և անմոռանալի»։ Նովելիստ Բեն Լերները *The Paris Review*-ում գրքի մասին գրել է, որ այն ռիսկային քննադատություն է և «փայլուն, ոչ պրոֆեսիոնալ գիրք է»։ *Boston Review* հոդվածում Ներսիսյանի գիրքը համարվել է 2021 թվակնաի լավագույն գրքերից մեկը, իսկ Ուալթոն Մույումբան այն անվանել է «Ռոլան Բարտի *A Lover's Discourse* աշխատության հակիրճ, շշմեցուցիչ պաստիշ», ավելացնելով, որ «Ներսիսյանն ապացուցում է, որ քննադատությունը կարող է լինել սիրվող և իսկական արվեստ»։ Գիրքը նաև եղել է Poetry Foundation's-ի 2022 թվականի *Pegasus* մրցանակաբաշխության հաղթող։

*The New York Review of Books*-ի հետ 2022 թվականին ունեցած իր հարցազրույցում Ներսիսյանը իրեն անվանում է պոեզիայի մասնագետ, որն ունի հետաքրքրություն դեպի քաղաքական փիլիսոփայությունը և գրական քննադատության պատմությունը։ Այժմ էլ նրա աշխատանքների մեծ մասը վերաբերում են 18-19-րդ դարերի բրիտանական և եվրոպական գրականությանը՝ հատկապես ռոմանտիզմի շրջանի գրականությանը։

Ներսիսյանը 2022-2023 թվականներին Ամերիկյան փիլիսոփայական ընկերության անդամ է Էդինբուրգի համալսարանի հումանիտար գիտությունների առաջադեմ ուսումնասիրությունների ինստիտում։

Ծանոթագրություններ
------------------

1. ↑  «Best Books of 2021». The Boston Globe. 2021 թ․ դեկտեմբերի 9.
2. ↑  «Nersessian, Anahid». *UCLA Department of English*. Վերցված է 2022 թ․ սեպտեմբերի 1-ին.
3. 1 2  «Late Romanticism». *The New York Review of Books*. Վերցված է 2022 թ․ սեպտեմբերի 1-ին.
4. ↑  «People – Anahid Nersessian». *Institute of the Environment and Sustainability at UCLA*. 2016 թ․ հոկտեմբերի 13. Վերցված է 2022 թ․ սեպտեմբերի 1-ին.
5. ↑  «On the Lovability of Keats». *Literary Hub*. 2021 թ․ փետրվարի 16. Վերցված է 2022 թ․ սեպտեմբերի 9-ին.
6. ↑  «Episode 422 – Anahid Nersessian». *The Virtual Memories Show with Gil Roth*. 2021 թ․ փետրվարի 23. Վերցված է 2022 թ․ սեպտեմբերի 1-ին.
7. ↑  «Into the Feel Tank». *Open Source with Christopher Lydon*. Վերցված է 2022 թ․ սեպտեմբերի 1-ին.
8. ↑  «On Lauren Berlant». *n+1*. 2021 թ․ հուլիսի 15. Վերցված է 2022 թ․ սեպտեմբերի 1-ին.
9. ↑  «Catastrophic Desires». The New York Review of Books. 2022 թ․ մայիսի 12. Վերցված է 2022 թ․ սեպտեմբերի 1-ին.
10. ↑  Nersessian, Anahid (2021 թ․ փետրվարի 10). *Keats Odes: A Lover's Discourse* (1st ed.). Chicago: University of Chicago Press. էջ 14. ISBN 978-0226762678. Վերցված է 2022 թ․ սեպտեմբերի 1-ին.
11. ↑  «March 9th: Anahid Nersessian in conversation with Zoe Kazan». *Paula Cooper Gallery*. Վերցված է 2022 թ․ սեպտեմբերի 1-ին.
12. ↑  *Utopia, Limited: Romanticism and Adjustment*. Harvard University Press. 2015 թ․ մարտի 9. ISBN 9780674434578. Վերցված է 2022 թ․ սեպտեմբերի 1-ին. `{{cite book}}`: `|website=` ignored (օգնություն)
13. ↑  *The Calamity Form: On Poetry and Social Life*. Վերցված է 2022 թ․ սեպտեմբերի 1-ին. `{{cite book}}`: `|website=` ignored (օգնություն)
14. ↑  *Keats's Odes: A Lover's Discourse*. Վերցված է 2022 թ․ սեպտեմբերի 1-ին. `{{cite book}}`: `|website=` ignored (օգնություն)
15. ↑  «Keats's Odes: A Lover's Discourse». *Verso Books*. Վերցված է 2022 թ․ սեպտեմբերի 1-ին.
16. ↑  «Two centuries after John Keats's death, his famous odes are still sparking new discussions». The Washington Post. 2021 թ․ փետրվարի 25. Վերցված է 2022 թ․ սեպտեմբերի 1-ին.
17. ↑  «Keats's Odes: A Lover's Discourse». *Publishers Weekly*. Վերցված է 2022 թ․ սեպտեմբերի 1-ին.
18. ↑  «Light of a bright star The 'white-knuckled' virtuosity of John Keats». Times Literary Supplement. 2021 թ․ ապրիլի 30. Վերցված է 2022 թ․ սեպտեմբերի 1-ին.
19. ↑  «Review quote from Jacobin Magazine». *The University of Chicago Press*. Վերցված է 2022 թ․ սեպտեմբերի 1-ին.
20. ↑  «John Keats's politics of pain and renewal». The Nation. 2021 թ․ հոկտեմբերի 21. Վերցված է 2022 թ․ սեպտեմբերի 1-ին.
21. ↑  «Ben Lerner, Diane Seuss, and Ange Mlinko Recommend». The Paris Review. 2022 թ․ սեպտեմբերի 9. Վերցված է 2022 թ․ սեպտեմբերի 16-ին.
22. ↑  Muyumba, Walton (2021 թ․ դեկտեմբերի 9). «Best Books of 2021». The Boston Globe. Վերցված է 2022 թ․ սեպտեմբերի 9-ին.
23. ↑  «Poetry Foundation Makes History Honoring 2022 Pegasus Awardees». The Poetry Foundation. 2022 թ․ սեպտեմբերի 8. Վերցված է 2022 թ․ սեպտեմբերի 9-ին.
24. ↑  «Late Romanticism». The New York Review of Books. 2022 թ․ հունվարի 8. Վերցված է 2022 թ․ սեպտեմբերի 1-ին.
25. ↑  «Professor Anahid Nersessian». *Institute for Advanced Study in the Humanities*. Վերցված է 2022 թ․ սեպտեմբերի 1-ին.